

**ระบบเตือนภัยเศรษฐกิจอุตสาหกรรมของไทย**

**เดือนมีนาคม 2568 “ส่งสัญญาณปกติเบื้องต้น” ฟื้นตัวจากเดือนก่อน**

**คาดการณ์ 2 เดือนข้างหน้า “ส่งสัญญาณปกติเบื้องต้น” ขยายตัวต่อเนื่อง**

**คาดการณ์ 4-6 เดือนข้างหน้า “ส่งสัญญาณปกติเบื้องต้น” ขยายตัวเพิ่มขึ้นจากปัจจุบัน**

**รายงานผลระบบเตือนภัยเศรษฐกิจอุตสาหกรรมของไทย**

**The Early Warning System of Industrial Economics (EWS\_IE)**

**เผยแพร่ : 25 มีนาคม 2568**

**ประเด็นสำคัญ : เดือนมีนาคม 2568**

* + **เศรษฐกิจอุตสาหกรรมของไทยฟื้นตัวเข้าสู่ภาวะปกติเบื้องต้น**
	+ **ปัจจัยภายในประเทศอยู่ในเกณฑ์เฝ้าระวัง ตามความเชื่อมั่น
	ภาคอุตสาหกรรมที่ยังอยู่ในระดับที่ไม่ดีและการบริโภคที่ยังถูกจำกัดจากหนี้ครัวเรือน แต่ยังมีผลบวกจากนโยบายกระตุ้นเศรษฐกิจของภาครัฐและการลงทุนที่ขยายตัว**
	+ **ปัจจัยต่างประเทศอยู่ในเกณฑ์ปกติเบื้องต้น แต่ยังคงต้องติดตามนโยบายการค้าของสหรัฐอเมริกา ที่เป็นปัจจัยกดดันการค้าโลก**

 **INV\_TH IMV\_TH BSI\_TH\_3E TISI\_3E**

 **IPI\_EU PMI\_JP CLI\_US BCI\_USA**

**ระดับสัญญาณเตือนภัยขององค์ประกอบหลัก เดือนมีนาคม 2568**

 **INV\_TH IMV\_TH BSI\_TH\_3E TISI\_3E**

 **IPI\_EU PMI\_JP CLI\_US BCI\_USA**

**ระดับสัญญาณเตือนภัยขององค์ประกอบหลัก 2 เดือนข้างหน้า**

 **คาดการณ์ 2 เดือนข้างหน้า (เม.ย.-พ.ค.68) “ส่งสัญญาณปกติเบื้องต้น”** คาดว่าค่าวัฏจักรจะกลับมาขยายตัวในทิศทางเป็นบวกมากขึ้น เนื่องจากความชัดเจนของโครงการแจกเงิน 10,000 บาท เฟส 3 และกิจกรรมกระตุ้นการท่องเที่ยวในช่วงไตรมาส 2 ที่เป็นฤดูกาลท่องเที่ยว จะส่งผลให้การบริโภคขยายตัวได้ ขณะที่ปัจจัยภายนอกประเทศยังมีแรงกดดันจากนโยบายทางการค้าของสหรัฐอเมริกา และความตึงเครียดทางภูมิรัฐศาสตร์

 **คาดการณ์ 4-6 เดือนข้างหน้า (มิ.ย.-ส.ค.68) “ส่งสัญญาณปกติเบื้องต้น”** คาดว่าค่าวัฏจักรจะปรับเพิ่มขึ้นต่อเนื่อง โดยปัจจัยภายในประเทศ
มีแนวโน้มทรงตัวใกล้เคียงกับปัจจุบัน เนื่องจากการลงทุนที่อาจชะลอลง และการนำเข้าที่เข้าสู่ขาลงทางวัฏจักร ในขณะที่ความเชื่อมั่นคาดว่าจะปรับตัวดีขึ้นแต่ยังมีความไม่แน่นอนจากผลของปัจจัยต่างประเทศที่เกิดจากความไม่แน่นอนทางการค้าที่เป็นผลจากนโยบายภาษีนำเข้าของสหรัฐอเมริกา

**ระดับสัญญาณเตือนภัยองค์ประกอบหลัก ปัจจัยภายในประเทศ : “ส่งสัญญาณเฝ้าระวัง”**

* **ดัชนีการลงทุนภาคเอกชนของไทย (INV\_TH) :** **“ส่งสัญญาณปกติเบื้องต้น” ค่าวัฏจักรเป็นบวกจากช่วงเดียวกันในปีก่อน** สอดคล้องกับกับค่าดัชนี
ที่ขยายตัวจากช่วงเดียวกันในปีก่อน จากการลงทุนในหมวดเครื่องจักรและอุปกรณ์ที่ขยายตัวตามยอดจำหน่ายเครื่องจักรในประเทศและการนำเข้าสินค้าทุน
* **ดัชนีปริมาณสินค้านำเข้าของไทย (IMV\_TH) : “ส่งสัญญาณปกติเบื้องต้น” ค่าวัฏจักรขยายตัวต่อเนื่อง** สอดคล้องกับค่าดัชนีที่ยังคงขยายตัว
จากช่วงเดียวกันในปีก่อน ตามการนำเข้าสินค้าอุปโภค สินค้าวัตถุดิบ และสินค้าทุนที่ขยายตัวตามการนำเข้าเครื่องจักรอุปกรณ์ไฟฟ้าจากจีน
* **ดัชนีความเชื่อมั่นทางธุรกิจของไทย 3 เดือนข้างหน้า (BSI\_TH\_3E) : “ส่งสัญญาณเฝ้าระวังลดลง” ค่าวัฏจักรติดลบน้อยลงจากเดือนก่อน**ตามระดับความเชื่อมั่นฯ ที่ขยายตัวต่อเนื่องจากเดือนก่อน โดยเฉพาะความเชื่อมั่นในภาคการผลิตที่เพิ่มขึ้นในเกือบทุกหมวดธุรกิจ นำโดยกลุ่มผลิตชิ้นส่วนอิเล็กทรอนิกส์ ได้แก่ Hard Disk Drive และเลนส์ รวมถึงกลุ่มผลิตอาหาร เช่น ทูน่ากระป๋อง ผลไม้กระป๋อง และอาหารสัตว์เลี้ยง ที่ปรับเพิ่มขึ้นตามอุปสงค์ของประเทศคู่ค้า
* **ดัชนีความเชื่อมั่นภาคอุตสาหกรรมของไทย 3 เดือนข้างหน้า (TISI\_3E) : “ส่งสัญญาณเฝ้าระวังลดลง” ค่าวัฏจักรติดลบน้อยลงจากเดือนก่อน** สอดคล้องกับความเชื่อมั่นฯ ที่ปรับตัวดีขึ้นเล็กน้อย โดยปัจจัยกระตุ้นเกิดจากความชัดเจนของโครงการแจกเงิน 10,000 บาท เฟส 3 และการจัดกิจกรรมส่งเสริมการท่องเที่ยว ส่วนปัจจัยที่ส่งผลลบ ได้แก่ การขึ้นภาษีนำเข้าของสหรัฐอเมริกา และสงครามรัสเซียกับยูเครนที่มีแนวโน้มยืดเยื้อ

**ระดับสัญญาณเตือนภัยขององค์ประกอบหลัก *ปัจจัยต่างประเทศ* : “ส่งสัญญาณปกติเบื้องต้น”**

* **ดัชนีผลผลิตอุตสาหกรรมของสหภาพยุโรป (IPI\_EU) : “ส่งสัญญาณเฝ้าระวังลดลง” ค่าวัฏจักรติดลบน้อยกว่าเดือนก่อน** ตามระดับผลผลิตที่เริ่มมีทิศทาง
ที่ดีขึ้นเล็กน้อย ส่วนหนึ่งเกิดจากความชัดเจนของนโยบายกระตุ้นเศรษฐกิจในเยอรมนี ขณะที่สงครามการค้ากับสหรัฐอเมริกามีแนวโน้มรุนแรงมากขึ้น
หลังมีนโยบายตอบโต้ทางภาษี ซึ่งจะกระทบต่อผลผลิตในยูโรโซนที่พึ่งพาการส่งออก
* **ดัชนีผู้จัดการฝ่ายจัดซื้อภาคการผลิตของญี่ปุ่น (PMI\_JP) : “ส่งสัญญาณปกติเบื้องต้น” ค่าวัฏจักรขยายตัวในระดับต่ำใกล้เคียงกับเดือนก่อน** ตามค่าดัชนีที่ปรับเติบโตภายใต้สภาวะซบเซา โดยคำสั่งซื้อใหม่และระดับผลผลิตยังคงหดตัวทั้งจากความต้องการของตลาดภายในประเทศและตลาดส่งออกที่ลดลง โดยเฉพาะการส่งออกไปยังสหรัฐอเมริกาและจีน ขณะที่ต้นทุนการผลิตปรับเพิ่มขึ้นตามค่าจ้าง ราคาวัตถุดิบ และค่าสาธารณูปโภค
* **ดัชนีชี้นำเศรษฐกิจประเทศสหรัฐอเมริกา (CLI\_US) : “ส่งสัญญาณปกติเบื้องต้น” ค่าวัฏจักรปรับลดลงจากเดือนก่อน** ตามค่าดัชนีที่มีระดับใกล้เคียงกับเดือนก่อน ส่งสัญญาณการชะลอตัวทางเศรษฐกิจ เนื่องจากความไม่แน่นอนเรื่องนโยบายการค้า และอัตราเงินเฟ้อที่ยังไม่เข้าสู่กรอบเป้าหมาย
* **ดัชนีความเชื่อมั่นทางธุรกิจสหรัฐอเมริกา (BCI\_US) : “ส่งสัญญาณปกติเบื้องต้น” ค่าวัฏจักรยังคงเติบโตได้ในเดือนนี้** ตามความเชื่อมั่นฯ ที่ขยายตัวจากเดือนก่อน แต่ในภาพรวมเศรษฐกิจสหรัฐอเมริกายังมีความเสี่ยงจากภาวะการเงินที่ตึงตัว และสงครามการค้าที่มีแนวโน้มรุนแรงมากขึ้น



**รายงานผลระบบเตือนภัยเศรษฐกิจอุตสาหกรรมของไทย (The Early Warning System Industrial Economics: EWS\_IE)**

**ที่มาของข้อมูล**

1. **INV\_TH** หมายถึง ดัชนีการลงทุนภาคเอกชน (ธปท.)
2. **IMV\_TH** หมายถึง ดัชนีปริมาณสินค้านำเข้า (ธปท.)
3. **BSI\_TH\_3E** หมายถึง ดัชนีความเชื่อมั่นทางธุรกิจของไทย (3 เดือนข้างหน้า) (ธปท.)
4. **TISI\_TH\_3E** หมายถึง ดัชนีความเชื่อมั่นภาคอุตสาหกรรมของไทย (3 เดือนข้างหน้า) (สภาอุตสาหกรรมแห่งประเทศไทย)
5. **PMI\_JP** หมายถึง ดัชนีผู้จัดการฝ่ายจัดซื้อภาคอุตสาหกรรมญี่ปุ่น (IHS Markit)
6. **IPI\_EU** หมายถึง ดัชนีผลผลิตอุตสาหกรรมของยูโรโซน (OECD)
7. **CLI\_US** หมายถึง ดัชนีชี้นำเศรษฐกิจของสหรัฐอเมริกา (OECD)
8. **BCI\_US** หมายถึง ดัชนีความเชื่อมั่นทางธุรกิจของสหรัฐอเมริกา (OECD)

**วิธีการคำนวณ**

ใช้แบบจำลอง Non Parametric ในรูปแบบดัชนีผสม (Composite) คำนวณตามสูตรการคำนวณหาค่ามาตรฐาน (Normalization) โดยข้อมูลที่ใช้ในการคำนวณเดือนปัจจุบัน คือ ข้อมูลจริงเมื่อ 1-2 เดือนที่ผ่านมา (ฉบับนี้ใช้ข้อมูลเดือน
มกราคม-กุมภาพันธ์ 2568)

**การอ่านค่าระดับส่งสัญญาณเตือนภัยฯ มี 5 ระดับ ได้แก่**

* **สัญญาณไฟสีเขียว หมายถึง ส่งสัญญาณปกติ**
* **สัญญาณไฟสีเขียวอ่อน หมายถึง ส่งสัญญาณปกติเบื้องต้น**
* **สัญญาณไฟสีเหลือง หมายถึง ส่งสัญญาณเฝ้าระวัง**
* **สัญญาณไฟสีแดงอ่อน หมายถึง ส่งสัญญาณไม่ปกติเบื้องต้น**
* **สัญญาณไฟสีแดง หมายถึง ส่งสัญญาณไม่ปกติระยะรุนแรง**

**การอ่านค่าดัชนีชี้นำวัฏจักร (ค่ามาตรฐานเท่ากับ 0)**

* **หากมีค่ามากกว่า 0 หมายถึง** เศรษฐกิจอุตสาหกรรมมีภาวะปกติ ความเสี่ยงเกิดเหตุการณ์วิกฤตอยู่ในระดับต่ำมาก
* **หากมีค่าใกล้เคียงหรือเท่ากับ 0 ในช่วงขาขึ้น หมายถึง** เศรษฐกิจอุตสาหกรรมมีแนวโน้มฟื้นตัวจากภาวะวิกฤต แต่ยังมีความเสี่ยงที่ต้องเฝ้าระวัง
* **หากมีค่าใกล้เคียงหรือเท่ากับ 0 ในช่วงขาลง หมายถึง** เศรษฐกิจอุตสาหกรรมมีแนวโน้มถดถอยเข้าสู่ภาวะเฝ้าระวัง
* **หากมีค่าน้อยกว่า 0 แต่ไม่เกิน -1** เศรษฐกิจอุตสาหกรรมของไทย อยู่ในภาวะเฝ้าระวังเหตุการณ์วิกฤต
* **หากมีค่าน้อยกว่า -1 หมายถึง** เศรษฐกิจอุตสาหกรรมของไทย อยู่ในภาวะเกิดเหตุการณ์วิกฤต

**ติดต่อสอบถามข้อมูลเพิ่มเติม: สำนักงานเศรษฐกิจอุตสาหกรรม (สศอ.)**

**75/6 ถนนพระราม 6 เขตราชเทวี กรุงเทพมหานคร โทร 0 2430 6806 ต่อ 680604 ถึง 680607**

